Jurij Brězan

Jurij Brězan esset li max famosi sorabian autor de Germania Il  nascet li 9-im de junio 1916 in Räckelwitz (Supra-sorabian: Worklecy) e morit ye li 12-im de marte 2006 in Kamenz (Supra-sorabian Kamjenc). Il nequande usat li germanisat forme oficial de su nómine Georg Bresan.

Jurij Brězan scrit su romanas, racontas e libres por infantes in german e supra-sorabian. 

Personal e professional vive
Jurij Brězan finit li scola in li gimnasium de Bautzen e comensat studiar economie, ma esset excludet del universitá in li annu 1936. Desde li annu 1933 Jurij Brězan laborat association Domowina, quel uni omni organisationes e clubes sorabian in Germania. Jurij Brězan esset activ in li resistentie contra li nationalsocialisme in Germania.

Jurij Brězan emigrat a Praha in Tchecoslovakia de 1937 til 1938. Pos su retorn a Germania il esset arestat e esset in li cárcere inter 1938 e 1939. Jurij Brězan devent combatter li armé de Germania quam soldate inter 1942 e 1944. In li annu 1944 il esset captet in li guerre del armé de Unit States de America. 

Inter 1945 e 1948 Jurij Brězan esset functionario professional che li Domowina in li German Democratic Republica. In li annu 1946 il devenit membre del Socialist Partise del Unitá de Germania. Desde li annu 1949 il comensat laborar quam líber autor. Inter 1969 til 1989 Jurij Brězan esset vice-presidente del Association del autores del German Democratic Republica.

Jurij Brězan esset maritat con Ludmilla Brězan, nascet quam Ludmilla Heine. Li cuple havet un filio Simon.
Til su morte Jurij Brězan habitat in Dreihäuser (Supra-sorabian: Horni Hajnk).

Ovres
Mult ovres de Jurij Brězan contene elementes autobiografic e anc elementes del legendes del region Lausitz. Su ovres esset traductet a 25 lingues. Jurij Brězan es egardat quam max important sorabian autor e fundator del litteratura sorabian socialist. Su max famosi ovres e li trilogie Feliks Hanuš e li roman Krabat. 

Jurij Brězan ganiat pluri premies de litteratura in li German Democratic Republica.

Bibliografie
 1951 Auf dem Rain wächst Korn.
 1953: 52 Wochen sind ein Jahr (Roman)
 1957 Christa. (Raconta).
 1958 Der Gymnasiast. (Roman).
 1959 Das Mädchen Trix und der Ochse Esau
 1959 Borbass und die Rute Gottes. (Raconta).
 1960 Semester der verlorenen Zeit.(Roman).
 1962 Eine Liebesgeschichte.
 1964 Mannesjahre. 1964 (Roman)
 1964 Der Elefant und die Pilze. (Libre por infantes).
 1966 Reise nach Krakau. (Raconta).
 1967 Die Abenteuer des Kater Mikosch (Libre por infantes).
 1968 Die schwarze Mühle (Raconta).
 1971 Der Mäuseturm. (Racontas).
 1976 Krabat oder Die Verwandlung der Welt. (Roman).
 1976 Ansichten und Einsichten. (Essayes).
 1977 Die Rattenschlacht. (Racontas).
 1979 Der Brautschmuck und andere Geschichten (Racontas).
 1982 Bild des Vaters. (Roman)
 1985 Dalmat hat Ferien. (Libre por infantes).
 1986 Wie das Lachen auf die Welt kam. (Racontas).
 1991 Bruder Baum und Schwester Lerche. 
 1991 Das wunderschöne blaue Pferd. 
 1991 Moja archa Horni Hajnk.
 1993 Krabat oder Die Bewahrung der Welt. (Roman).
 1994 Rifko – aus dem Tagebuch eines Dackels. (Libre por infantes)
 1997 Die Leute von Salow. (Roman)
 1995 Krabat oder die Bewahrung der Welt. (Roman)
 1999 Ohne Pass und Zoll. (Un raporte autobiografic)
 2001 Die grüne Eidechse. (Roman)
 2001 Hunds Tagebuch. (Raconta)
 2003 Die Einladung. (Novelle)
 2004 Habakuk. (Raconta)
 2006 Die Jungfrau, die nicht ins Bett wollte. (Popul fabul)
 2006 Der alte Mann und das enge Weite. (Raconta).

Ligamentes extern
 Internet-págine pri Jurij Brězan

Categorie: Sorabianes
Categorie: Autores